1 Kulondolola 7 | Bible ku Enternete | Traduction du monde nouveau
Mukanda wa Kumpala wa Kulondolola 7:1-40
Ndelanganyi ya Yisakâ (1-5), ya Benyamina (6-12), ya Nafatale (13), ya Manashe (14-19), ya Efelayima (20-29), ne ya Ashê (30-40)
7 Mpindieu bana ba balume ba Yisakâ bavua: Tola, Pua, Yashuba, ne Shimelona,+ bana banayi. 2 Bana ba balume ba Tola bavua: Uzi, Lefaya, Yeliele, Yamayi, Ibisama, ne Shemuele, bamfumu ba nzubu ya batatuabu. Bantu bavua bafume kudi Tola bavua bilobo bia mvita, bavua bantu 22 600 mu matuku a Davidi. 3 Ndelanganyi* ya Uzi ivua Yizelaya ne bana ba balume ba Yizelaya: Mikaele, Obadaya, Yoele, ne Yishaya, bonso batanu bavua bamfumu.* 4 Kuvua basalayi binunu 36 bavuabu nabu mu tshiluilu tshiabu badilongolole bua mvita, bilondeshile ndelanganyi yabu, bilondeshile nzubu ya batatuabu, bualu bavua ne bakaji ba bungi ne bana ba bungi. 5 Bana babu ba balume ba mu mêku onso a Yisakâ bavua bilobo bia mvita, bantu binunu 87 bilondeshile muvuabu bafunde mêna abu mu difunda mêna a dilondangana dia mêku abu.+ 6 Bana ba balume ba Benyamina+ bavua: Bela,+ Bekê,+ ne Yediele,+ bana basatu. 7 Bana ba balume ba Bela bavua: Esebone, Uzi, Uziele, Yelimota, ne Ili, bana batanu, bamfumu ba nzubu ya batatuabu, bilobo bia mvita, ne bantu 22 034 bavua mu mêna avuabu bafunde mu dilondangana dia mêku abu.+ 8 Bana ba balume ba Bekê bavua: Zemila, Yoasha, Eliezê, Eleyehoenai, Omeli, Yelemota, Abiya, Anatota, ne Alemeta, bonso aba bavua bana ba balume ba Bekê. 9 Mêna avuabu bafunde mu dilondangana dia mêku abu bilondeshile ndelanganyi yabu bua bamfumu ba nzubu ya batatuabu avua bungi bua bilobo bia mvita 20 200. 10 Bana ba balume ba Yediele+ bavua Bilehana ne bana ba balume ba Bilehana: Yeusha, Benyamina, Ehuda, Kenâna, Zetana, Tâshishi, ne Ahishahâ. 11 Bonso aba bavua bana ba balume ba Yediele, bilondeshile bamfumu ba bankambua babu, bilobo bia mvita 17 200 bidiakaje bua kubuela mu tshiluilu bua kuluangana mvita. 12 Bena Shupima ne bena Hupima* bavua bana ba Ile;+ bena Hushima bavua bana ba Ahe. 13 Bana ba balume ba Nafatale+ bavua: Yasiele, Guni, Yesê, ne Shaluma, ndelanganyi* ya Bileha.+ 14 Bana ba balume ba Manashe:+ Aseliele muana uvuabu balele kudi mukaji muena Sulia uvuaye mubanjije. (Mukaji eu wakalela Makî+ tatuende wa Gilada. 15 Makî wakaselela Hupima ne Shupima bakaji, ne dîna dia muanabu wa bakaji divua Mâka.) Dîna dia muanende muibidi divua Selofehada,+ kadi Selofehada uvua ne bana ba bakaji.+ 16 Mâka mukaji wa Makî wakalela muana wa balume kumuinyikaye dîna ne: Peleshe; dîna dia muanabu wa balume divua Shelesha; ne bana bende ba balume bavua Ulama ne Lekeme. 17 Muana wa balume* wa Ulama uvua Bedana. Aba bavua bana ba balume ba Gilada muana wa Makî muana wa Manashe. 18 Muanabu wa bakaji uvua Hamolekete. Wakalela Ishehodo, Abiezê, ne Mahala. 19 Bana ba balume ba Shemida bavua: Ahiana, Shekeme, Likihi, ne Aniama. 20 Bana ba balume ba Efelayima+ bavua: Shutela,+ muanende uvua Belede, muanende uvua Tahata, muanende uvua Eleadaha, muanende uvua Tahata, 21 muanende uvua Zabada, muanende uvua Shutela. Ezê ne Eleada bavua bana ba Efelayima. Bantu ba mu Gata+ bavuabu balelele mu buloba abu bakabashipa bualu bavua bapueke bua kuangata bimuna biabu. 22 Tatuabu Efelayima wakabadila matuku a bungi, ne bana babu bavua balua bua kumusamba. 23 Pashishe wakasangila ne mukajende, yeye kuimita, kulelaye muana wa balume. Kadi wakamuinyika ne: Belia* bualu mukaji au uvua mu nzubu muende mu dikenga. 24 Muanende wa bakaji uvua Shelaha uvua muibake Bete-holona wa kuinshi+ ne wa ku mutu+ ne Uzene-shelaha. 25 Kuvua kabidi Lefa muanende, Leshefe, muanende uvua Telaha, muanende uvua Tahana, 26 muanende uvua Ladana, muanende uvua Amihuda, muanende uvua Elishama, 27 muanende uvua Nuna, ne muanende uvua Yoshua.*+ 28 Buloba buabu ne miaba yabu ya kusombela bivua Betele+ ne misoko ya kumpenga kuende,* ne ku est Nâlana, ku ouest Gezê ne misoko ya kumpenga kuende, ne Shekeme ne misoko ya kumpenga kuende, kuya too ne ku Aya* ne misoko ya kumpenga kuende; 29 ne ku luseke lua ndelanganyi ya Manashe, Bete-sheana+ ne misoko ya kumpenga kuende, Tanaka+ ne misoko ya kumpenga kuende, Megido+ ne misoko ya kumpenga kuende, ne Dô+ ne misoko ya kumpenga kuende. Ndelanganyi ya Jozefe muana wa Isalele ivua misombele miaba eyi. 30 Bana ba balume ba Ashê bavua: Yimenaha, Yishewa, Yishewi, ne Belia;+ muanabu wa bakaji uvua Sela.+ 31 Bana ba balume ba Belia bavua Hebê ne Malekiele uvua tatuende wa Bîzawita. 32 Hebê wakalela Yafeleta, Shomê, ne Hotama, ne Shua muanabu wa bakaji. 33 Bana ba balume ba Yafeleta bavua: Pasakaha, Bimehala, ne Ashawata. Aba bavua bana ba Yafeleta. 34 Bana ba balume ba Shemê* bavua: Ahi, Loga, Yehuba, ne Alama. 35 Bana ba balume ba muanabu Heleme* bavua: Sofa, Yimena, Sheleshe, ne Amala. 36 Bana ba balume ba Sofa bavua: Sua, Hânefê, Shuala, Beli, Yimelaha, 37 Besê, Hodo, Shama, Shilesha, Yitelana, ne Bêla. 38 Bana ba balume ba Yetê bavua: Yefune, Pisepa, ne Ala. 39 Bana ba balume ba Ula bavua: Alaha, Haniele, ne Lisia. 40 Bonso aba bavua bana ba balume ba Ashê, bamfumu ba nzubu ya batatuabu, basungula, bilobo bia mvita, bikale ku mutu kua bamfumu; ne bungi buabu buvuabu bafunde mu difunda dia dilondangana dia mêku abu+ buvua bua bantu binunu 26+ mu tshiluilu, badiakaje bua mvita.
^ Ku mua.: “mitu.”
^ Anyi “Shupima ne Hupima.”
^ Diumvuija: “Muikale ne dikenga.”
^ Anyi “Yehoshua,” diumvuija: “Yehowa udi lupandu.”
^ Anyi “idi mimunyunguluke.”
^ Anyi pamuapa: “Gaza,” kadi ki n’Gaza wa mu Peleshete to.”
^ Mbamubikile kabidi ne: Shomê mu mvese wa 32.
^ Pamuapa ng’Hotama udi mu mvese wa 32.
1 Kulondolola 7